CELEX: 31981D0439
Language: el
Date: 1981-04-29 00:00:00
Title: 81/439/ΕΟΚ: Απόφαση τής Επιτροπής τής 29ης Απριλίου 1981 μέ τήν οποία εξουσιοδοτείται η Γαλλική Δημοκρατία νά υποβάλει ενδοκοινοτική επιτήρηση στίς εισαγωγές ορισμένων προϊόντων, καταγωγής τρίτων χωρών, τά οποία έχουν τεθεί σέ ελεύθερη κυκλοφορία στήν Κοινότητα καί γιά τά οποία είναι δυνατόν νά θεσπισθούν προστατευτικά μέτρα σύμφωνα μέ τό άρθρο 115 τής συνθήκης (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0439

81/439/ΕΟΚ: Απόφαση τής Επιτροπής τής 29ης Απριλίου 1981 μέ τήν οποία εξουσιοδοτείται η Γαλλική Δημοκρατία νά υποβάλει ενδοκοινοτική επιτήρηση στίς εισαγωγές ορισμένων προϊόντων, καταγωγής τρίτων χωρών, τά οποία έχουν τεθεί σέ ελεύθερη κυκλοφορία στήν Κοινότητα καί γιά τά οποία είναι δυνατόν νά θεσπισθούν προστατευτικά μέτρα σύμφωνα μέ τό άρθρο 115 τής συνθήκης (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 168 της 25/06/1981 σ. 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Απριλίου 1981  με την οποία εξουσιοδοτείται η Γαλλική Δημοκρατία να υποβάλει ενδοκοινοτική επιτήρηση στις εισαγωγές ορισμένων προϊόντων, καταγωγής τρίτων χωρών, τα οποία έχουν τεθεί σε ελεύθερη κυκλοφορία στην Κοινότητα και για τα οποία είναι δυνατόν να θεσπισθούν προστατευτικά μέτρα σύμφωνα με το άρθρο 115 της συνθήκης  (Το κείμενο στη γαλλική γλώσσα είναι το μόνο αυθεντικό)  (81/439/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία είναι δυνατόν να εξουσιοδοτηθούν να λάβουν τα Κράτη μέλη σχετικά με τις εισαγωγές ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, σύμφωνα με την απόφαση 80/47/ΕΟΚ, τα Κράτη μέλη μπορούν να επιβάλλουν ενδοκοινοτική επιτήρηση στις εισαγωγές, που ορίζονται στην απόφαση αυτή, μόνον εφ' οσον έχουν λάβει προηγουμένως σχετική άδεια από την Επιτροπή·  ότι, με την απόφαση 80/605/ΕΟΚ (2), η Επιτροπή εξουσιοδοτεί τα Κράτη μέλη, το καθένα στο μέτρο που το αφορά, να θεσπίσουν καθεστώς ενδοκοινοτικής επιβλέψεως για ορισμένες εισαγωγές·  ότι, στις 8 Απριλίου 1981, η Γαλλική Δημοκρατία υπέβαλε αίτηση προκειμένου να εξουσιοδοτηθεί να υπαγάγει σε καθεστώς ενδοκοινοτικής επιτηρήσεως ορισμένα κλωστοϋφαντουργικά προϊόντα, καταγωγής Ταϋλάνδης, για τα οποία η Επιτροπή δεν είχε εγκρίνει την επιβολή ενδοκοινοτικής επιβλέψεως· ότι, για το σκοπό αυτό, η Γαλλική Δημοκρατία έδωσε όλες τις αναγκαίες πληροφορίες·  ότι η Επιτροπή εξέτασε σε βάθος όλα τα στοιχεία στα οποία στηριζόταν η αίτηση, βάσει των κριτηρίων που έχουν καθορισθεί στις αποφάσεις 80/47/ΕΟΚ και 80/605/ΕΟΚ·  ότι η Επιτροπή εξέτασε ειδικότερα αν είναι δυνατόν να επιβληθεί ενδοκοινοτική επιτήρηση στός προαναφερθείσες εισαγωγές, βάσει του άρθρου 2 της αποφάσεως 80/47/ΕΟΚ, αν υπήρχαν στοιχεία σχετικά με τις οικονομικές δυσκολίες που είχαν αναφερθεί και αν κατά τα έτη διαφοράς τα οποία προβλέπει η απόφαση 80/47/ΕΟΚ είχε σημειωθεί εκτροπή των μεταφορών ή αν είχαν υποβληθεί αιτήσεις για χορήγηση τίτλων ενδοκοινοτικής εισαγωγής·  ότι από την εξέταση αυτή προέκυψε ότι υπάρχει κίνδυνος οι εισαγωγές που αναφέρονται στο παράρτημα να παρατείνουν τα υφιστάμενα οικονομικά προβλήματα και ότι, κατά συνέπεια, πρέπει να εξουσιοδοτηθεί η Γαλλική Δημοκρατία να υποβάλλει τις προαναφερθείσες εισαγωγές σε κοινοτική επιτήρηση μέχρι το τέλος του 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να υποβάλλει, μέχρι τις 31 Δεκεμβρίου 1981, σε ενδοκοινοτική επιτήρηση τις εισαγωγές που αναφέρονται στο παράρτημα σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 29 Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 164 της 30. 6. 1980, σ. 20.  ΠΑΡΑΡΤΗΜΑ  Κλωστοϋφαντουργικά προϊόντα για τα οποία καταρτίστηκαν κατηγορίες (1)  1.2 //   //   // Κατηγορία  // Χώρα καταγωγής  //   //  // 21  // Ταϋλάνδη  //   //  (1) Βλέπε κανονισμό (ΕΟΚ) αριθ. 3063/79 της Επιτροπής (ΕΕ αριθ. L 347 της 31. 12. 1979, σ. 1).